CELEX: 52015PC0037
Language: lt
Date: 2015-02-03
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo (paraiška „EGF/2014/018 GR/Attica Broadcasting“)

EUROPOS
                          KOMISIJA

                                                   Briuselis, 2015 02 03
                                                   COM(2015) 37 final

                                      Pasiūlymas

              EUROPOS PARLAMENTO IR TARYBOS SPRENDIMAS

     dėl Europos prisitaikymo prie globalizacijos padarinių fondo lėšų mobilizavimo
                  (paraiška „EGF/2014/018 GR/Attica Broadcasting“)

LT                                                                                    LT
 ---pagebreak---                                    AIŠKINAMASIS MEMORANDUMAS
     PASIŪLYMO APLINKYBĖS
     1.        Europos prisitaikymo prie globalizacijos padarinių fondo (toliau – EGF) finansinės
               paramos taisyklės nustatytos 2013 m. gruodžio 17 d. Europos Parlamento ir Tarybos
               reglamente (ES) Nr. 1309/2013 dėl Europos prisitaikymo prie globalizacijos
               padarinių fondo (2014–2020 m.), kuriuo panaikinamas Reglamentas (EB)
               Nr. 1927/20061 (toliau – EGF reglamentas).
     2.        Graikijos valdžios institucijos pateikė paraišką „EGF/2014/018 GR/Attica
               Broadcasting“ dėl EGF finansinės paramos skyrimo, nes iš 16 įmonių, vykdančių
               NACE 2 red. 60 skyriaus (Programų rengimas ir transliavimas)2 veiklą Atikos (EL
               30) NUTS 2 lygio regione3 Graikijoje buvo atleista darbuotojų arba nutraukta veikla,
               kaip nurodyta EGF reglamento 3 straipsnyje (toliau – darbuotojų atleidimas).
     3.        Išnagrinėjusi šią paraišką Komisija, laikydamasi visų taikytinų EGF reglamento
               nuostatų, padarė išvadą, kad sąlygos finansinei paramai iš EGF suteikti yra
               įvykdytos.
     PARAIŠKOS SANTRAUKA
     EGF paraiška:                                              EGF/2014/018 GR/Attica Broadcasting
     Valstybė narė:                                             Graikija
     Susijęs (-ę) regionas (-ai) (NUTS 2 lygis):                Atika (EL 30)

     Paraiškos pateikimo data:                                  2014 09 04
     Paraiškos gavimo patvirtinimo data:                        2014 09 18
     Prašymo pateikti papildomos informacijos data:             2014 09 18
     Prašymo suteikti dar 2 savaičių laikotarpį                 2014 10 29
     prašomai informacijai pateikti data:
     Papildomos informacijos pateikimo terminas:                2014 11 13
     Vertinimo atlikimo terminas:                               2015 02 05
     Intervencijos kriterijus:                                  EGF reglamento 4 straipsnio 1 dalies b
                                                                punktas
     Ekonominės veiklos sektorius (-iai) (NACE 2 red.           60 skyrius (Programų rengimas ir
     skyrius):                                                  transliavimas)
     Ataskaitinis laikotarpis (devynių mėnesių):                2013 m. rugsėjo 12 d.–2014 m. birželio 12
                                                                d.
     Atleistų darbuotojų arba darbo veiklą nutraukusių                                                     928
     asmenų skaičius per ataskaitinį laikotarpį:

     1
             OL L 347, 2013 12 20, p. 855.
     2
             2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis
             statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą
             (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12
             30, p. 1).
     3
             2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos
             Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų
             klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo
             (OL L 310, 2012 11 9, p. 34).

LT                                                          2                                                            LT
 ---pagebreak---      Reikalavimus atitinkančių paramos gavėjų, kurie                                                           928
     turėtų dalyvauti įgyvendinant veiksmus, skaičius:
     Tikslinių nedirbančių, nesimokančių ir                                                                      0
     mokymuose nedalyvaujančių jaunuolių (NEET)
     skaičius:
     Prie individualių poreikių pritaikytoms
                                                                                                     8 200 000
     paslaugoms skirtos lėšos, EUR
     EGF paramai įgyvendinti skirtos lėšos4, EUR                                                       210 000
     Visa suma, EUR                                                                                  8 410 000
     EGF parama, EUR (60 proc.)                                                                      5 046 000
     PARAIŠKOS VERTINIMAS
     Procedūra
     4.       Graikijos valdžios institucijos paraišką „EGF/2014/018 GR/Attica Broadcasting“
              pateikė 2014 m. rugsėjo 4 d., t. y. per 12 savaičių nuo dienos, kurią buvo įgyvendinti
              EGF reglamento 4 straipsnyje išdėstyti intervencijos kriterijai. Komisija patvirtino
              gavusi paraišką 2014 m. rugsėjo 18 d. – per dvi savaites nuo paraiškos pateikimo. Tą
              pačią dieną Komisija paprašė Graikijos valdžios institucijų pateikti papildomos
              informacijos. Graikijos valdžios institucijos pateikė tokią papildomą informaciją per
              aštuonias savaites nuo prašymo datos, po to, kai Graikijos valdžios institucijoms
              pateikus tinkamai pagrįstą prašymą terminas pratęstas dar dviem savaitėms. 12
              savaičių terminas, iki kurio gavusi tinkamai užpildytą paraišką Komisija turėtų baigti
              pareiškėjo atitikties sąlygoms EGF finansinei paramai suteikti vertinimą, baigiasi
              2015 m. vasario 5 d.
     Paraiškos tinkamumas
     Susijusios bendrovės ir paramos gavėjai
     5.       Paraiškoje nurodoma, kad iš 16 įmonių5, vykdančių NACE 2 red. 60 skyriaus
              (Programų rengimas ir transliavimas) veiklą Atikos (EL 30) NUTS 2 lygio regione
              atleisti 928 darbuotojai6.
     Intervencijos kriterijai
     6.       Graikijos valdžios institucijos pateikė paraišką laikydamosi EGF reglamento 4
              straipsnio 1 dalies b punkte nustatyto intervencijos kriterijaus, pagal kurį
              reikalaujama, kad per devynių mėnesių ataskaitinį laikotarpį iš įmonių, kurios visos
              veikia tame pačiame NACE 2 red. skyriaus ekonomikos sektoriuje ir yra viename
              valstybės narės NUTS 2 lygio regione arba dviejuose gretimuose NUTS 2 lygio
              regionuose, būtų atleista ne mažiau kaip 500 darbuotojų.
     7.       Devynių mėnesių ataskaitinis laikotarpis – nuo 2013 m. rugsėjo 12 d. iki 2014 m.
              birželio 12 d.
     Atleistų darbuotojų ir darbo veiklą nutraukusių asmenų skaičiaus apskaičiavimas
     8.       Visi atleisti darbuotojai apskaičiuoti nuo darbo sutarties de facto nutraukimo dienos
              arba nuo sutarties galiojimo pabaigos.
     Reikalavimus atitinkantys paramos gavėjai

     4
             Pagal Reglamento (ES) Nr. 1309/2013 7 straipsnio ketvirtą pastraipą.
     5
             Pagal EGF reglamento 3 straipsnio a punktą.
     6
             Susijusių įmonių sąrašas ir iš kiekvienos įmonės atleistų darbuotojų skaičius pateiktas priede.

LT                                                          3                                                        LT
 ---pagebreak---      9.     Bendras reikalavimus atitinkančių paramos gavėjų skaičius yra 928.
     Darbuotojų atleidimo ir pasaulinės finansų ir ekonomikos krizės sąsaja, kaip nurodyta
     Reglamente (EB) Nr. 546/2009
     10.    Siekdama įrodyti darbuotojų atleidimo sąsają su pasauline finansų ir ekonomikos
            krize, kaip nurodyta Reglamente (EB) Nr. 546/2009, Graikija teigia, kad Graikijos
            ekonomika šeštus metus iš eilės (2008–2013 m.) patiria gilų nuosmukį. Graikijos
            statistikos institucijos (ELSTAT) teigimu, nuo 2008 m. Graikijos BVP sumažėjo
            25,7 procentiniais punktais, valdžios sektoriaus vartojimas – 21 procentiniu punktu,
            privatus vartojimas – 32,3 procentinio punkto, o nedarbo lygis padidėjo 20,6
            procentinio punkto. Nors apskaičiuota, kad Graikijos ekonomika vėl turėtų „pradėti
            augti“ ir kai kurių iš šių rodiklių 2014 m. prognozės jau yra teigiamos7, artimiausioje
            ateityje darbo rinkoje ir toliau bus patiriama sunkumų.
     11.    Siekdama atsiskaityti už užsienio skolos mokėjimus 2008 m. Graikijos vyriausybė
            ėmėsi nepopuliarių priemonių – padidino mokestines pajamas, supaprastino viešąsias
            išlaidas ir sumažino viešojo sektoriaus darbuotojų atlyginimus. Siekiant padidinti
            Graikijos ekonomikos konkurencingumą, darbo užmokesčiai privačiame sektoriuje
            irgi mažėjo. Nuo 2008 m. tūkstančiai įmonių sustabdė veiklą, užsidarė ir atleido savo
            darbuotojus; tūkstančiai savarankiškai dirbančių asmenų nutraukė darbo veiklą, taip
            prisidėdami prie staigaus nedarbo augimo. Sumažėjus pajamoms, iškart sumažėjo
            privatus vartojimas, ypač ne pirmojo būtinumo prekių.
     12.    2009 m. Graikijos, kaip ir ES-27, namų ūkių vartojimas mažėjo. 2010 m. ir 2011 m.
            ES-27 namų ūkių vartojimas pradėjo didėti, o 2012 m. – nusmuko. Namų ūkių
            vartojimas Graikijoje mažėja nuo pasaulinės finansų ir ekonomikos krizės pradžios ir
            kiekvienais metais šis rodiklis vis blogėja.
                                      Namų ūkių vartojimas
                           (pokytis (%), palyginti su ankstesniais metais)

                                  2008 m.         2009 m.         2010 m.          2011 m.         2012 m.
            ES-27                     0,44           -1,67            1,04             0,26           -0,74
            Graikija                  4,67           -1,91            -6,39           -7,91           -9,07
            Šaltinis: Eurostatas.
     13.    Remiantis ELSTAT ataskaita apie namų ūkių pajamas ir gyvenimo sąlygas, 2012 m.
            23 proc. graikų gyveno žemiau skurdo ribos8.
     14.    Remiantis INE-GSEE9 neseniai atliktu tyrimu10, paskelbtu 2014 m. liepos mėn., trys
            iš keturių darbuotojų nurodė, kad dėl atlyginimų mažinimo 2014 m. jo arba jos
            pajamos, palyginti su ankstesniais metais, sumažėjo. Be to, 38 proc. respondentų
            mano, kad kitą ketvirtį jų atlyginimai dar kartą sumažės. Dauguma respondentų
            atitinkamai sumažino savo išlaidas, visų pirma skirtas mažiau svarbiems biudžeto
            elementams, kaip antai žurnalams ir laikraščiams.

     7
           http://ec.europa.eu/economy_finance/eu/forecasts/2014_autumn_forecast_en.htm.
     8
           Graikijoje skurdo riba yra 5 708 EUR per metus vienam gyventojui (asmenims) ir 11 986 EUR namų
           ūkiams, kuriuos sudaro du suaugusieji ir du vaikai iki 14 metų.
     9
           http://www.inegsee.gr/wp-content/uploads/2014/07/Symperasmata.pdf.
     10
           Graikijos generalinės darbo konfederacijos Darbo institutas (The Institute of Labour of the Greek
           General Confederation of Labour).

LT                                                    4                                                        LT
 ---pagebreak---      15.      Iki šiol nebuvo pateikta nė viena paraiška, susijusi su programų rengimo ir
              transliavimo sektoriumi.
     Darbuotojų atleidimą ir veiklos nutraukimą lemiantys įvykiai
     16.      Graikijos valdžios institucijų teigimu, darbuotojų atleidimą nulėmė du pagrindiniai
              įvykiai: 1) sumažėjusios namų ūkių disponuojamos pajamos dėl didesnės mokesčių
              naštos, sumažėjusių atlyginimų (privačiajame ir viešajame sektoriuje) ir augančio
              nedarbo, to pasekmė – smarkiai sumažėjusi perkamoji galia ir poreikis suskirstyti
              išlaidas pagal prioritetus bei atsisakyti ne pirmojo būtinumo prekių; 2) dėl grynųjų
              pinigų trūkumo Graikijos bankuose drastiškai sumažintas paskolų išdavimas
              įmonėms ir asmenims. Remiantis Graikijos banku, dėl grynųjų pinigų trūkumo
              Graikijos bankuose metinis namų ūkiams ir įmonėms (išskyrus finansų įmones)
              išduodamų paskolų augimo lygis nuo 2010 m. yra neigiamas11.
     17.      2009–2012 m. žiniasklaidos sektoriuje veikiančios bendrovės12 nutraukė savo veiklą
              arba sumažino savo darbuotojų atlyginimus13. Tokiomis aplinkybėmis sumažėjo
              vienas iš pagrindinių pajamų šaltinių – išlaidos reklamai, todėl žiniasklaidos
              bendrovių pajamos labai sumažėjo: 2012 m. išlaidos reklamai žiniasklaidoje sudarė
              1,14 mlrd. EUR, o 2008 m. – 2,67 mlrd. EUR, t. y. išlaidos sumažėjo 57 proc.14
     18.      Todėl visų tipų ir kategorijų žiniasklaidos sektoriaus bendrovės pradėjo patirti
              didelių problemų dėl įsipareigojimų padengimo. Iš mokėjimų balanso matyti, kad
              2010–2011 m. bendri žiniasklaidos bendrovių įsipareigojimai sudaro daugiau nei 3,2
              mlrd. EUR, iš kurių 50 proc. – trumpalaikiai įsipareigojimai15.
     19.      Tokiomis aplinkybėmis programų rengimo ir transliavimo bendrovėms kilo didelių
              problemų, susijusių su gyvybingumu, nes krizės laikotarpiu jų finansavimo šaltiniai
              ir rezultatai tapo dar prastesni. Toliau pateiktoje lentelėje pateikta transliavimo
              bendrovių apyvartos raida atspindi pastaraisiais metais nuolat blogėjančią padėtį:
              programų rengimo ir transliavimo sektoriaus (60 skyrius) bendrovių apyvarta per
              pastaruosius trejus metus (2010–2013 m.) sumažėjau daugiau nei 40 proc.
              1 lentelė. Graikijos transliavimo bendrovių (NACE 2 red. 60 skyrius) apyvartos
              indekso raida 2010–2014 m.
                                                                              2010–
                                 2010 m. 2011 m. 2012 m. 2013 m.             2013 m.    2014 m.*
                                                                             pokytis
     60 skyrius:
     Programų rengimas ir
                                    100,0      73,0       61,0      56,2        -43,8       57,7
     transliavimas
     (baziniai 2010 m. = 100)
              * įvertis
     20.      Dėl Graikijos ekonomikos nuosmukio susidaręs grynųjų pinigų srauto trūkumas dar
              labiau padidino programų rengimo ir transliavimo sektoriaus įmonių patiriamus
              sunkumus.

     11
            http://www.bankofgreece.gr/BogEkdoseis/Summary_Annrep2013.pdf.
     12
            Taip pat žr. EGF paraišką „EGF/2014/015 GR/leidybinė veikla“.
     13
            http://www.efsyn.gr/?p=5033
     14
            http://www.3comma14.gr/pi/?survey=16005
     15
            http://www.efsyn.gr/?p=5033

LT                                                    5                                              LT
 ---pagebreak---      21.     Dėl naujų interneto žiniasklaidos galimybių, kuriomis naudojasi vis daugiau
             lankytojų, transliavimo sektoriaus bendrovių reklamos pajamos smarkiai sumažėjo
             (34,3 proc.16 2008–2011 m.). Pajamoms vis mažėjant Graikijos vartotojai pakeitė
             savo vartojimo įpročius ir požiūrį, todėl reklamos paklausa gerokai sumažėjo. Dėl šio
             sumažėjimo ir dėl pinigų srauto trūkumo bendrovės nebegali kurti naujų programų ir
             todėl 2010–2013 m. šio sektoriaus darbo vietų skaičius sumažėjo 29,3 proc.17
     Tikėtinas darbuotojų atleidimo poveikis vietos, regioninei ar nacionalinei ekonomikai ir
     užimtumui
     22.     Darbuotojų atleidimas daro didelį neigiamą poveikį vietos, regioninei ir nacionalinei
             ekonomikai. 2008–2013 m. Graikijoje bedarbių skaičius padidėjo keturis kartus.
     Nedarbo lygis

             Šaltinis: Eurostatas.18
     23.     Kita vertus, nedarbo lygis Atikos regione 2014 m. 1-ąjį ketvirtį sudarė 28 proc. (o
             vidutinis Graikijos nedarbo lygis – 27,8 proc.)19. Šiam regionui tenka 43 proc.
             Graikijos BVP (todėl regiono įmonių patirta krizė taip pat turi įtakos visai Graikijos
             ekonomikai). Šiam regionui taip pat tenka didžiausia Graikijos bedarbių dalis,
             palyginti su kitais 12 regionų, ir tai neigiamai veikia darbo jėgos padėtį Atikoje.
     24.     Be to, nustatyta, kad dauguma didesnio Atėnų regiono įmonių patiria panašių
             gyvybingumo problemų. Atsižvelgiant į tai, akivaizdu, kad dėl darbuotojų atleidimo
             iš programų rengimo ir transliavimo įmonių regionui, kuris jau nukentėjo nuo
             neigiamų krizės padarinių, teko dar didesnė našta.

     16
           http://www.3comma14.gr/pi/?survey=12106
     17
           Graikijos statistikos institucija. INE GSEE (Graikijos darbo instituto) tvarkomi duomenys.
     18
           Kodas tsdec450
     19
           Šaltinis: Graikijos statistikos institucijos darbo jėgos tyrimų 1-ojo ketvirčio duomenys.

LT                                                       6                                              LT
 ---pagebreak---      Tiksliniai paramos gavėjai ir siūlomi veiksmai
     Tiksliniai paramos gavėjai
     25.     Apskaičiuota, kad priemonėmis pasinaudos 928 remtini darbuotojai. Šių darbuotojų
             pasiskirstymas pagal lytį, pilietybę ir amžių:
                                   Kategorija                  Paramos gavėjų
                                                                   skaičius
                      Lytis:          Vyrai:                      521    (56,14 %)
                                      Moterys:                    407    (43,86 %)
                      Pilietybė:      ES piliečiai:               926    (99,78 %)
                                      ne ES piliečiai:               2   (00,22 %)
                      Amžiaus         15–24 m. asmenys:            12     (1,29 %)
                      grupė:
                                      25–29 m. asmenys:            78     (8,40 %)
                                      30–54 m. asmenys:           814    (87,72 %)
                                      55–64 m. asmenys:            22     (2,37 %)
                                      vyresni nei 64 m.              2    (0,22 %)
                                      asmenys:

     Siūlomų veiksmų tinkamumas
     26.     Prie individualių poreikių pritaikytos paslaugos, kurios bus teikiamos atleistiems
             darbuotojams, apima toliau išvardytus veiksmus.
             Profesinis orientavimas. Ši paramos priemonė, kuri bus skirta visiems dalyviams,
             apima toliau nurodytus etapus:
                   1. Duomenų įrašymas ir poreikių tyrimas. Pirmoji priemonė, skirta visiems
                   dalyviams, apima duomenų įrašymą, asmeninių, profesinių, socialinių poreikių
                   nustatymą ir informacijos apie teikiamas paslaugas, esamas mokymo
                   programas ir įgūdžių ir mokymo reikalavimus teikimą.
                   2. Dokumentai, liudijantys asmeninius ir profesinius įgūdžius. Pagal šią
                   priemonę darbuotojams bus padedama nustatyti turimus įgūdžius, su jų pačių
                   interesais susijusias galimybes ir parengti tikrovišką karjeros planą. Įvertinant
                   įgūdžius vyksta intensyvios ir prie individualių poreikių pritaikytos
                   konsultacijos, sudarytos iš įvairių etapų, per kuriuos darbuotojas ir konsultantas
                   sprendžia tam tikrą klausimą (pvz., dėl galimybių, interesų, motyvacijos
                   analizės, lūkesčių, kliūčių ir pan.). Atlikus šiuos vertinimus parengiamas
                   asmeninius ir profesinius įgūdžius liudijantis dokumentas, kuriame išdėstomi
                   dalyvio įgūdžiai, asmeninis projektas ir veiksmų planas.
                   3. Asmeninio ir profesinio tobulėjimo veikla. Tai: 1) profesinių tikslų
                   nustatymas atsižvelgiant į darbo paiešką; 2) darbo galimybių šaltinių
                   nustatymas ir vertinimas; 3) galimi kreipimosi dėl siūlomos darbo vietos būdai;
                   4) CV ir motyvacinio laiško parengimas; 5) pasirengimas pokalbiui; 6)
                   pagrindinių žinių apie darbo rinką ir instituciniais, darbo, verslo ir teisiniais
                   klausimais suteikimas.

LT                                                    7                                                 LT
 ---pagebreak---                   4. Individualaus veiksmų plano įgyvendinimas. Konsultantai taip pat teiks
                  paramą darbuotojams įgyvendinant jų mokymo programas ir individualius
                  reintegracijos į darbo rinką planus. Įmonės įsteigimu besidomintiems
                  dalyviams bus teikiama bendra parama ir konsultacijos verslumui skatinti pagal
                  šią profesinio orientavimo priemonę.
                  5. Stebėsena. Dalyvių stebėsena atliekama šešis mėnesius po priemonių
                  įgyvendinimo.
            Mokymas, perkvalifikavimas ir profesinis mokymas. Pagal šią priemonę
            darbuotojams organizuojami profesinio mokymo kursai, atitinkantys jų poreikius,
            kurie buvo nustatyti profesinių konsultacijų metu; pasirenkami kursai, apimantys
            dideles plėtros perspektyvas turinčias sritis ir sektorius ir atitinkantys pripažintus
            poreikius darbo rinkoje. Siūlomas dviejų rūšių mokymas: tęstinio profesinio
            mokymo programos ir specializuoti mokymo kursai arba mokymo programos.
            Subsidija savarankiškam darbui. Nuosavą verslą pradėję darbuotojai gaus iki
            15 000 EUR paramą, kad padengtų steigimo išlaidas. Graikijoje galimybė gauti
            finansavimą yra viena iš didžiausių problemų, kurias patiria naujas įmonės
            steigiantys verslininkai. Neturėdami pakankamai grynųjų pinigų bankai atmeta
            daugelį prašymų suteikti paskolą. Šia finansinės paramos priemone siekiama skatinti
            verslumą.
            Darbo paieškos išmoka ir mokymo išmoka. Paramos gavėjams bus skirta 50 EUR už
            vieną dalyvavimo profesinio orientavimo užsiėmimuose dieną, kad jie galėtų
            padengti su dalyvavimu susijusias išlaidas. Mokymo išmoka sieks 6 EUR už val.
            Judumo pašalpa. Darbuotojai, sutinkantys dirbti darbą, dėl kurio reikės keisti
            gyvenamąją vietą, gaus vienkartinę 2 000 EUR sumą būtinosioms išlaidoms
            padengti.
     27.    Čia aprašyti siūlomi veiksmai yra aktyvios darbo rinkos priemonės, priskiriamos prie
            tinkamų finansuoti veiksmų, apibrėžtų EGF reglamento 7 straipsnyje. Šie veiksmai
            nepakeičia pasyvių socialinės apsaugos priemonių.
     28.    Graikijos valdžios institucijos pateikė prašomos informacijos apie veiksmus, kurie
            susijusioms įmonėms yra privalomi pagal nacionalinės teisės aktus arba kolektyvines
            sutartis. Jos patvirtino, kad finansinė parama iš EGF nepakeis tokių veiksmų.
     Biudžeto sąmata
     29.    Bendros numatytos išlaidos yra 8 410 000 EUR, iš kurių prie individualių poreikių
            pritaikytų paslaugų išlaidoms skiriama 8 200 000 EUR, o parengiamosios, valdymo,
            informavimo ir viešinimo, kontrolės ir ataskaitų teikimo veiklos išlaidoms – 210 000
            EUR.
     30.    Bendra iš EGF prašomos finansinės paramos suma yra 5 046 000 EUR (60 proc. visų
            išlaidų).

LT                                               8                                                   LT
 ---pagebreak---                                                                               Numatomos        Bendros
                                                              Numatomas        išlaidos       numatytos
                          Veiksmai                             dalyvių         vienam          išlaidos
                                                               skaičius        dalyviui
                                                                                (EUR)           (EUR)

     Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies
     a ir c punktus)
     Profesinės konsultacijos                                    928            1 250         1 160 000

     Profesinis mokymas                                          640            2 400         1 536 000

                                                                 288            4 000         1 152 000
     Specializuotas mokymas ir švietimas

     Subsidija savarankiškam darbui                              120           15 000         1 800 000

                                     Tarpinė suma (a):                                        5 648 000
         Prie individualių poreikių pritaikytų paslaugų                   –
                                                                                              (68,88 %)
                                paketo procentinė dalis
     Išmokos ir paskatos (veiksmai pagal EGF reglamento 7 straipsnio 1 dalies b punktą)
                                                                 928            1 250         1 160 000
     Išmokos ieškantiesiems darbo

     Mokymo išmokos                                              640            1 800         1 152 000

                                                                 120            2 000          240 000
     Judumo išmokos

                                     Tarpinė suma (b):                                        2 552 000
         Prie individualių poreikių pritaikytų paslaugų                   –                   (31,12 %)
                                paketo procentinė dalis
     Veiksmai pagal EGF reglamento 7 straipsnio 4 dalį
        1. Parengiamoji veikla                                            –                     40 000
        2. Valdymas                                                       –                     40 000
        3. Informavimas ir viešinimas                                     –                    100 000
        4. Kontrolė ir ataskaitų teikimas                                 –                     30 000
                                     Tarpinė suma (c):                    –                    210 000
                       Bendrų išlaidų procentinė dalis:                                        (2,50 %)
     Bendros išlaidos (a + b + c):                                        –                   8 410 000
     EGF parama (60 proc. bendrų išlaidų)                                 –                   5 046 000

LT                                                        9                                                  LT
 ---pagebreak---      31.     Lentelėje nurodytiems veiksmams, kaip ir veiksmams pagal EGF reglamento 7
             straipsnio 1 dalies b punktą, skirtos išlaidos neviršija 35 proc. bendrų išlaidų, skirtų
             suderintam prie individualių poreikių pritaikytų paslaugų paketui. Graikijos valdžios
             institucijos patvirtino, kad šie veiksmai priklauso nuo aktyvaus tikslinių paramos
             gavėjų dalyvavimo mokymuose ar ieškant darbo.
     32.     Graikijos valdžios institucijos patvirtino, kad investicijų, skirtų pradedantiems
             savarankišką veiklą ar verslą asmenims ir darbuotojams, perimantiems įmonę,
             sąnaudos neviršys 15 000 EUR vienam paramos gavėjui.
     Išlaidų tinkamumo finansuoti laikotarpis
     33.     2014 m. lapkričio 28 d. Graikijos valdžios institucijos tiksliniams paramos gavėjams
             pradėjo teikti prie individualių poreikių pritaikytas paslaugas. Todėl 26 punkte
             nurodytų veiksmų išlaidos laikomos tinkamomis finansuoti EGF finansinės paramos
             lėšomis nuo 2014 m. lapkričio 28 d. iki 2016 m. lapkričio 28 d.
     34.     2014 m. lapkričio 3 d. Graikijos valdžios institucijos pradėjo patirti administracines
             išlaidas, susijusias su EGF įgyvendinimu. Todėl parengiamosios, valdymo,
             informavimo ir viešinimo, kontrolės ir ataskaitų teikimo veiklos išlaidos laikomos
             tinkamomis finansuoti iš EGF finansinės paramos nuo 2014 m. lapkričio 3 d. iki
             2017 m. gegužės 28 d.
     Iš nacionalinių ar Sąjungos fondų finansuojamų veiksmų papildomumas
     35.     Nacionalinio išankstinio finansavimo ar bendro finansavimo šaltinis – Graikijos
             Plėtros ministerijos valstybės investicijų programa.
     36.     Graikijos valdžios institucijos patvirtino, kad pirmiau aprašytoms priemonėms,
             kurioms skiriama finansinė parama iš EGF, nebus skiriama finansinė parama pagal
             kitas Sąjungos finansines priemones.
     Tvarka, pagal kurią buvo konsultuotasi su tiksliniais paramos gavėjais ar jų atstovais arba
     socialiniais partneriais, vietos ar regiono valdžios institucijomis
     37.     Graikijos valdžios institucijos nurodė, kad suderintas prie individualių poreikių
             pritaikytų paslaugų paketas, parengtas konsultuojantis su tikslinių paramos gavėjų
             atstovais (Atėnų dienraščių žurnalistų sąjunga (ΕΣΗΕΑ), Atėnų dienraščių
             darbuotojų sąjunga (ΕΠΗΕΑ) ir GSEE darbo institutu). 2014 m. birželio 17 d.
             siekdami patikrinti galimą EGF paraiškos tinkamumą, šie atstovai nusiuntė raštą
             Darbo reikalų ministrui ir ministro pavaduotojui, kuriame apibūdino dėl ekonomikos
             nuosmukio šalyje susidariusią viso žiniasklaidos sektoriaus krizę ir nurodė daug
             žiniasklaidos sektoriuje veikiančių bendrovių, kurios nutraukia savo veiklą, mažina
             savo personalo atlyginimus, atleidžia darbuotojus ir pan. Pirmasis EGF
             vadovaujančiosios institucijos Graikijoje (EYSEKT) ir ΕΣΗΕΑ, ΕΠΗΕΑ ir GSEE
             darbo instituto atstovų susitikimas surengtas 2014 m. birželio 27 d. Antrasis
             susitikimas surengtas 2014 m. liepos 31 d. Jame dalyvavo ESF koordinavimo ir
             stebėsenos institucijos (EYSEKT) atstovai, ΕΣΗΕΑ, ΕΠΗΕΑ ir GSEE darbo
             instituto atstovai ir darbuotojų atstovai. Šiame susitikime darbuotojų atstovai pateikė
             išsamius duomenis galimai paraiškai, o ΕΣΗΕΑ, ΕΠΗΕΑ ir GSEE darbo instituto
             atstovai informavo visus darbuotojus apie prašymą skirti lėšų iš Europos
             prisitaikymo prie globalizacijos padarinių fondo. Po to visi dalyviai aptarė siūlomus
             prie individualių paramos gavėjų poreikių pritaikytus veiksmus.
     38.     Pateikti darbuotojų atstovų pasiūlymai buvo pagrįsti jų poreikiais ir socialinių
             partnerių pozicija, atsižvelgiant į jų poreikius ir vietos darbo rinkos ypatumus.

LT                                                 10                                                   LT
 ---pagebreak---      39.     EYSEKT bendradarbiavo su visais dalyviais, prisidėjusiais rengiant siūlomus prie
             individualių paramos gavėjų poreikių pritaikytus veiksmus.
     Valdymo ir kontrolės sistemos
     40.     Paraiškoje pateiktas valdymo ir kontrolės sistemos aprašas, kuriame nurodyta
             susijusių įstaigų atsakomybė. Graikija pranešė Komisijai, kad finansinę paramą
             valdys ir kontroliuos tos pačios institucijos, kurios valdo ir kontroliuoja Europos
             socialinio fondo (ESF) Graikijai teikiamą paramą. ESF veiksmų koordinavimo ir
             stebėsenos institucija (EYSEKT) bus vadovaujančioji institucija, EDEL (Fiskalinio
             audito komitetas) – kontrolės institucija, o specialioji Mokėjimo institucijos tarnyba
             – sertifikavimo institucija.
     Susijusios valstybės narės įsipareigojimai
     41.     Graikijos valdžios institucijos suteikė visas reikiamas garantijas, kad:
             –      bus laikomasi vienodo požiūrio ir nediskriminavimo principo suteikiant
                    galimybę naudotis siūlomais veiksmais ir juos įgyvendinant;
             –      buvo laikytasi nacionalinės ir ES teisės aktuose nustatytų su kolektyviniu
                    atleidimu susijusių reikalavimų;
             –      tuo atveju, kai darbuotojus atleidusios įmonės tęsė savo veiklą po jų atleidimo,
                    jos įvykdė teisinius reikalavimus, reglamentuojančius darbuotojų atleidimą, ir
                    atitinkamai pasirūpino savo darbuotojais;
             –      siūlomais veiksmais parama bus teikiama pavieniams darbuotojams ir ji nebus
                    naudojama bendrovėms arba sektoriams restruktūrizuoti;
             –      siūlomi veiksmai nebus finansiškai remiami iš kitų Sąjungos fondų ar pagal
                    kitas finansines priemones ir bus išvengta bet kokio dvigubo finansavimo;
             –      siūlomi veiksmai papildys struktūrinių fondų lėšomis finansuojamus veiksmus;
             –      finansinė parama iš EGF atitiks procedūrines ir materialines Sąjungos taikomas
                    valstybės pagalbos taisykles.
     POVEIKIS BIUDŽETUI
     Biudžeto pasiūlymas
     42.     EGF didžiausia metinė suma neviršija 150 mln. EUR (2011 m. kainomis), kaip
             nustatyta 2013 m. gruodžio 2 d. Tarybos reglamento (ES, Euratom) Nr. 1311/2013,
             kuriuo nustatoma 2014–2020 m. daugiametė finansinė programa20, 12 straipsnyje.
     43.     Išnagrinėjusi paraišką pagal taikytinas EGF reglamento 13 straipsnio 1 dalies sąlygas
             ir atsižvelgusi į tikslinių paramos gavėjų skaičių, siūlomus veiksmus ir numatytas
             išlaidas, Komisija siūlo mobilizuoti iš EGF 5 046 000 EUR sumą, atitinkančią
             60 proc. siūlomų veiksmų bendrų išlaidų, kad būtų suteikta finansinė parama pagal
             pateiktą paraišką.
     44.     Siūlomą sprendimą mobilizuoti EGF lėšas bendrai priims Europos Parlamentas ir
             Taryba, kaip nustatyta 2013 m. gruodžio 2 d. Europos Parlamento, Tarybos ir
             Komisijos tarpinstitucinio susitarimo dėl biudžetinės drausmės, bendradarbiavimo
             biudžeto klausimais ir patikimo finansų valdymo21 13 punkte.

     20
            OL L 347, 2013 12 20, p. 884.
     21
            OL C 373, 2013 12 20, p. 1.

LT                                                 11                                                  LT
 ---pagebreak---      Susiję teisės aktai
     45.     Komisija, pateikdama šį pasiūlymą dėl sprendimo mobilizuoti EGF lėšas, Europos
             Parlamentui ir Tarybai taip pat pateikia pasiūlymą pervesti 5 046 000 EUR sumą į
             atitinkamą biudžeto eilutę.
     46.     Kartu su šiuo pasiūlymu dėl sprendimo mobilizuoti EGF lėšas Komisija priima
             sprendimą dėl finansinės paramos kaip įgyvendinimo aktą, kuris įsigalioja tą dieną,
             kai Europos Parlamentas ir Taryba priima siūlomą sprendimą mobilizuoti EGF lėšas.

LT                                              12                                                 LT
 ---pagebreak---                                                       Pasiūlymas

                      EUROPOS PARLAMENTO IR TARYBOS SPRENDIMAS

           dėl Europos prisitaikymo prie globalizacijos padarinių fondo lėšų mobilizavimo
                        (paraiška „EGF/2014/018 GR/Attica Broadcasting“)

     EUROPOS PARLAMENTAS IR EUROPOS SĄJUNGOS TARYBA,
     atsižvelgdami į Sutartį dėl Europos Sąjungos veikimo,
     atsižvelgdami į 2013 m. gruodžio 17 d. Europos Parlamento ir Tarybos reglamentą (ES)
     Nr. 1309/2013 dėl Europos prisitaikymo prie globalizacijos padarinių fondo (2014–2020 m.),
     kuriuo panaikinamas Reglamentas (EB) Nr. 1927/200622, ypač į jo 15 straipsnio 4 dalį,
     atsižvelgdami į 2013 m. gruodžio 2 d. Europos Parlamento, Tarybos ir Komisijos
     tarpinstitucinį susitarimą dėl biudžetinės drausmės, bendradarbiavimo biudžeto klausimais ir
     patikimo finansų valdymo23, ypač į jo 13 punktą,
     atsižvelgdami į Europos Komisijos pasiūlymą,
     kadangi:
     (1)     Europos prisitaikymo prie globalizacijos padarinių fondas (toliau – EGF) įsteigtas
             teikti paramą atleistiems darbuotojams ir darbo veiklą nutraukusiems savarankiškai
             dirbantiems asmenims dėl su globalizacija susijusių esminių pasaulio prekybos
             sistemos struktūrinių pokyčių, dėl besitęsiančios pasaulinės finansų ir ekonomikos
             krizės, kaip nurodyta Europos Parlamento ir Tarybos reglamente (EB) Nr. 546/200924,
             arba dėl naujos pasaulinės finansų ir ekonomikos krizės ir padėti jiems vėl integruotis į
             darbo rinką;
     (2)     EGF didžiausia metinė suma neviršija 150 mln. EUR (2011 m. kainomis), kaip
             nustatyta Tarybos reglamento (ES, Euratom) Nr. 1311/201325 12 straipsnyje;
     (3)     2014 m. rugsėjo 4 d. Graikija pateikė paraišką dėl EGF finansinės paramos skyrimo26,
             nes iš 16 įmonių, vykdančių NACE 2 red. 60 skyriaus (Programų rengimas ir
             transliavimas)27 veiklą Atikos (EL 30) NUTS 2 lygio regione Graikijoje atleista
             darbuotojų. Paraiška buvo papildyta papildoma informacija pagal Reglamento (ES)
             Nr. 1309/2013 8 straipsnio 3 dalį. Paraiška atitinka EGF finansinės paramos sumai
             nustatyti taikomus reikalavimus, kaip nustatyta Reglamento (ES) Nr. 1309/2013
             13 straipsnyje; Todėl Komisija pasiūlė mobilizuoti 5 046 000 EUR sumą;
     (4)     todėl EGF lėšos turėtų būti mobilizuotos finansinei paramai pagal Graikijos pateiktą
             paraišką suteikti,
     22
             OL L 347, 2013 12 20, p. 855.
     23
             OL C 373, 2013 12 20, p. 1.
     24
             OL L 167, 2009 6 29, p. 26.
     25
             2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–
             2020 m. daugiametė finansinė programa (OL L 347, 2013 12 20, p. 884).
     26
             Pagal EGF reglamento 3 straipsnio a dalį.
     27
             2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis
             statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą
             (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12
             30, p. 1).

LT                                                         13                                                            LT
 ---pagebreak---      PRIĖMĖ ŠĮ SPRENDIMĄ:

                                              1 straipsnis
     2015 finansinių metų Europos Sąjungos bendrajame biudžete EGF lėšos mobilizuojamos
     siekiant skirti 5 046 000 EUR įsipareigojimų ir mokėjimų asignavimų sumą.

                                              2 straipsnis
     Šis sprendimas įsigalioja jo priėmimo dieną.
     Priimta Briuselyje

     Europos Parlamento vardu                   Tarybos vardu
     Pirmininkas                                Pirmininkas

LT                                                  14                                    LT
 ---documentbreak---                           EUROPOS
                          KOMISIJA

                                                 Briuselis, 2015 02 03
                                                 COM(2015) 37 final

                                                 ANNEX 1

                                      PRIEDAS

                                          prie

         EUROPOS PARLAMENTO IR TARYBOS SPRENDIMO pasiūlymo

     dėl Europos prisitaikymo prie globalizacijos padarinių fondo lėšų mobilizavimo
                  (paraiška „EGF/2014/018 GR/Attica Broadcasting“)

LT                                                                                    LT
 ---pagebreak---                         Įmonės ir atleistų darbuotojų skaičius
     ALPHA ΔΟΡΥΦΟΡΙΚΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                   96
     ALPHA ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                             6
     N.S.P. RADIO ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                     18
     S.B.C. T.V. ΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ          2
     SPORT T.V. - ΡΑΔΙΟΤΗΛΕΟΠΤΙΚΗ ΠΡΟΒΟΛΗ ΑΝΩΝΥΜΗ
                                                                       6
     ΕΤΑΙΡΕΙΑ
     ΑΝΤΕΝΝΑ T.V. ΑΝΩΝΥΜΗ ΕΤΑΙΡΕΙΑ                                 83
     ΓΕΝΙΚΕΣ ΡΑΔΙΟΤΗΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ
                                                                   16
     ΕΤΑΙΡΕΙΑ
     ΕΙΔΗΣΕΙΣ DOT COM ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ
                                                                   30
     ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ
     ΕΚΠΑΙΔΕΥΤΙΚΗ, ΡΑΔΙΟΤΗΛΕΟΠΤΙΚΗ, ΕΚΔΟΤΙΚΗ,
                                                                       7
     ΠΑΡΑΓΩΓΙΚΗ, ΟΡΓΑΝΩΤΙΚΗ ΑΝΩΝΥΜΗ ΕΤΑΙΡΕΙΑ
     ΕΛΕΥΘΕΡΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                          584
     ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ CHANNEL NINE-9
                                                                       5
     ΑΝΩΝΥΜΗ ΕΤΑΙΡΕΙΑ
     ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                              23
     ΡΑΔΙΟΦΩΝΙΚΕΣ & ΤΗΛΕΠΙΚΟΙΝΩΝΙΑΚΕΣ ΕΠΙΧΕΙΡΗΣΕΙΣ
                                                                   13
     ΕΜΠΟΡΙΚΗ Α.Ε. ΑΝΩΝΥΜΗ ΕΤΑΙΡΕΙΑ
     ΡΑΔΙΟΦΩΝΙΚΕΣ ΕΠΙΧΕΙΡΗΣΕΙΣ ΒΗΜΑ FM ΑΝΩΝΥΜΗ ΕΤΑΙΡΕΙΑ                3
     STAR ΕΛΛΗΝΙΚΗ ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                    7
     ΤΗΛΕΤΥΠΟΣ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΩΝ
                                                                   29
     ΠΡΟΓΡΑΜΜΑΤΩΝ
                                             Iš viso atleistų
     Iš viso įmonių: 16                                          928
                                             darbuotojų:

LT                                                                         LT